ଭୁବନେଶ୍ୱର, ଜାନୁଆରୀ ୯ (ଲୋକାଲ ୱାୟାର)ସୁନାମଧନ୍ୟ ଓଡ଼ିଶୀ ନୃତ୍ୟଗୁରୁ ପଦ୍ମବିଭୂଷଣ କେଳୁଚରଣ ମହାପାତ୍ରଙ୍କ ୯୩ତମ ଜନ୍ମବାର୍ଷିକୀ ଉପଲକ୍ଷେ ମଙ୍ଗଳବାର ସନ୍ଧ୍ୟାରେ ରବିନ୍ଦ୍ର ମଣ୍ଡପରେ ସୃଜନ ସଂସ୍ଥା ଓଡ଼ିଶୀ ନୃତ୍ୟ ଓ ସଙ୍ଗୀତ କାର୍ଯ୍ୟକ୍ରମ ଅର୍ନ୍ତଦୃଷ୍ଟି ଆୟୋଜିତ କରିଥିବା ବେଳେ ଉକ୍ତ କାର୍ଯ୍ୟକ୍ରମରେ ଶିଷ୍ୟଶିଷ୍ୟାମାନେ ନିଜ ଗୁରୁଙ୍କୁ ନୃତ୍ୟ ମାଧ୍ୟମରେ ଶ୍ରଦ୍ଧାଂଜଳି ଅପର୍ଣ କରିଥିଲେ ।
ଗୁରୁ କେଳୁଚରଣ ମହାପାତ୍ର ଓଡ଼ିଶୀ ନୃତ୍ୟବସା 'ସୃଜନ' ଏବଂ ଗୁରୁ କେଳୁଚରଣ ମହାପାତ୍ର ଓଡ଼ିଶୀ ଗବେଷଣା କେନ୍ଦ୍ରର ମିଳିତ ଆନୁକୂଲ୍ୟ ଏହି କାର୍ଯ୍ୟକ୍ରମ ଆଯୋଜିତ ହୋଇଥିଲା ।
ବାଦ୍ୟକାର ମାନେ ନିଜ ବାଦ୍ୟର ଧୁନରେ ଗୁରୁଙ୍କୁ ପ୍ରଣାମ ଜଣାଇଥିଲେ । ମଣ୍ଡପରେ ଉପସ୍ଥିତ ଦର୍ଶକ ମାନେ ବିଭିନ୍ନ ଛନ୍ଦ ଓ ତାଳରେ ନୃତ୍ୟଶିଳ୍ପୀମାନଙ୍କ ସହ ଝୁମି ଉଠିଥିଲେ ।
ସନ୍ଧ୍ୟାର ଏ କାର୍ଯ୍ୟକ୍ରମରେ ଅତିଥି ଭାବେ ଯୋଗ ଦେଇ ଗୁରୁଜୀଙ୍କ ପ୍ରତି ଭକ୍ତି ନୈବେଦ୍ୟ ଅପର୍ଣ କରିଥିଲେ କଣ୍ଠଶିଳ୍ପୀ ଗୁରୁରାମହରି ଦାସ, ସଙ୍ଗୀତକାର ଲକ୍ଷ୍ମୀକାନ୍ତ ପାଲିତ୍, ନୃତ୍ୟ ସମୀକ୍ଷକ ତପତି ଚୌଧୁରୀ, ଗୁରୁ କେଳୁଚରଣ ମହାପାତ୍ର ଓଡିଶୀ ଗବେଷଣା କେନ୍ଦ୍ରର କାର୍ଯ୍ୟନିର୍ବାହୀ ଡ. ସଂଗୀତା ଗୋସାଇଁ, ସୃଜନକେ ନିର୍ଦ୍ଦେଶକ ରତିକାଂତ ମହାପାତ୍ର ପ୍ରମୁଖ ଉପସ୍ଥିତ ଥିଲେ ।
ସୃଜନ'ରୁ ତାଲିମପ୍ରାପ୍ତ ଶିଳ୍ପୀଙ୍କ ପାଇଁ ନୃତ୍ୟ ସଂଯୋଜନା କରିଥିଲେ ଗୁରୁ ରତିକାନ୍ତ ମହାପାତ୍ର । ଉଦଘୋଷକ ଡ. ମୃତ୍ୟୁଜୟ ରଥ କାର୍ଯ୍ୟକ୍ରମରେ ସଂଯୋଜନା କରିଥିଲେ ।
ଭୁବନେଶ୍ୱର, ଜାନୁଆରୀ ୫ (ଲୋକାଲ ୱାୟାର) ଭୁବନେଶ୍ବର ଉପକଣ୍ଠରେ ଐତିହାସିକ ଗୁରୁତ୍ବ ବହନ କରୁଥିବା ଶିଶୁପାଳଗଡ ଠାରେ ଆରମ୍ଭ ହୋଇଥିବା ଚାରିଦିନିଆ ସାଂସ୍କୃତିକ ମହୋତ୍ସବର ପ୍ରଥମ ଦିନରେ ବକ୍ତମାନେ କଳିଙ୍ଗର ବୀରତ୍ବ ଉପରେ ଆଲୋକପାତ କରିବା ସହ ଇତିହାସରେ ଶିଶୁପାଳଗଡର ଗୁରୁତ୍ୱ ସଂପର୍କରେ ବକ୍ତବ୍ୟ ରଖିଥିବା ଜଣେ ଆୟୋଜକ ଶନିବାର କହିଛନ୍ତି ।
ଶୁକ୍ରବାର ସନ୍ଧ୍ୟାରୁ ଦଶହରା ପଡିଆରେ କଳିଙ୍ଗ ସଂସ୍କୃତି ଓ ଐତିହ୍ୟ ସୁରକ୍ଷା ମଞ୍ଚ ଆୟୋଜନ କରିଥିବା ଏହି ମହୋତ୍ସବକୁ ସଂସ୍କୃତି ଓ ପର୍ଯ୍ୟଟନ ମନ୍ତ୍ରୀ ଶ୍ରୀଯୁକ୍ତ ଅଶୋକ ଚନ୍ଦ୍ର ପଣ୍ଡା ଉଦଘାଟନ କରିଥିଲେ।
ମଞ୍ଚର ଅଧ୍ୟକ୍ଷ ଶ୍ରୀ ସଂଗ୍ରାମ କେଶରୀ ପାଇକରାୟ ଙ୍କ ସଭାପତିତ୍ୱରେ ଅନୁଷ୍ଠିତ ଏହି କାର୍ଯ୍ୟକ୍ରମରେ ବରିଷ୍ଠ ସ୍ୱାଧିନତା ସଂଗ୍ରାମୀ ପଦ୍ମଶ୍ରୀ ଭବାନୀ ଚରଣ ପଟ୍ଟନାୟକ, ମଞ୍ଚ ସଂପାଦକ ଚିତ୍ତ ରଞ୍ଜନ ମହାନ୍ତି, ସହ ସଂପାଦକ ରବୀନ୍ଦ୍ର ପାତ୍ର, ଜିଲ୍ଲା ପରିଷଦ ସଭ୍ୟା ଦିପ୍ତିମୟୀ ସୁନ୍ଦରାୟ, ସ୍ଥାନୀୟ ସରପଞ୍ଚ ଇତିଶ୍ରୀ ସମନ୍ତରାୟ ଏବଂ ସମିତିସଭ୍ୟା ରଶ୍ମୀତା ଶ୍ରୀଚନ୍ଦନ ଭାଗ ନେଇଥିଲେ।
ଏହି ଉତ୍ସବର ଆରମ୍ଭରେ ଦଶଭୂଜା ଗୋଟିପୁଅ ଓଡିଶୀ ନୃତ୍ୟ ପରିଷଦର କଳାକାର ଗୋଟିପୁଅ ନୃତ୍ୟ ପ୍ରଦର୍ଶନ କରିଥିଲେ।
ବରିଷ୍ଠ ସଂସ୍କୃତି ଓ ସ୍ଥାପତ୍ୟ ସ୍ତମ୍ଭକାର ଡ. ଭାଗ୍ୟଲିପି ମଲ୍ଲ ଙ୍କୁ 'ଶିଶୁପାଳଗଡ ସମ୍ମାନ-୨୦୧୯' ସମ୍ମାନରେ କାର୍ଯ୍ୟକ୍ରମରେ ସମ୍ମାନୀତ କରାଯାଇଥିବାବେଳେ କରାଟେ ସ୍ୱର୍ଣ୍ଣ ପଦକ ବିଜେତା "ସୁଶ୍ରୀ ଆଲିଶା ସୁବୁଦ୍ଧି" ଙ୍କୁ ପ୍ରତିଭା ସମ୍ମାନରେ ସମ୍ମାନୀତ କରାଯାଇଥିଲା । ସମସ୍ତ କଳାକାରଙ୍କୁ ମନ୍ତ୍ରୀ ସମ୍ବର୍ଦ୍ଧିତ କରିଥିଲେ । ଏହି ଅବସରରେ ଏକ ସ୍ମରଣିକା ମଧ୍ୟ ଉନ୍ମୋଚିତ ହୋଇଥିଲା ।
ଶନିବାର ମହୋତ୍ସବର ଦ୍ୱିତୀୟ ଦିନ ଯୋଡି ଶଙ୍ଖ, ଓଡିଶୀ ନୃତ୍ୟ, ସମ୍ବଲପୁରୀ ନୃତ୍ୟ, ଜି ଟିଭିର ସା ରେ ଗା ମା ପା- ୨୦୧୨ ବିଜେତା କଣ୍ଠଶିଳ୍ପୀ ଯଶରାଜ ଯୋଶୀ, ଅରିନ୍ଦମ ଚକ୍ରବର୍ତ୍ତୀ ଓଡିଶାର ବିଭିନ୍ନ ସିନେମା ସଂଗୀତ ରେ କଣ୍ଠଦାନ କରିଥିବା ବିଭୂକିଶୋର, ନାଭ୍ୟା ଜାଇତି ପ୍ରମୁଖ ସଂଗୀତ ପରିବେଷଣ କରିବାର କାର୍ଯ୍ୟକ୍ରମ ରହିଛି ।
ଭୁବନେଶ୍ବର, ଜାନୁଆରୀ ୧ ( ଲୋକାଲ ୱାୟାର) ବହୁ ସଂଖ୍ଯାରେ କୁନି ଚିତ୍ରଶିଳ୍ପୀ ମାନେ ଭୁବନେଶ୍ବରର ପୋଖରୀପୁଟ ଅଞ୍ଚଳରେ ରଙ୍ଗ ଓ ତୁଳୀରେ ଚିତ୍ରମାନ ପ୍ରସ୍ତୁତ କରି ନୂଆ ବର୍ଷକୁ ସ୍ବାଗତ କରିଛନ୍ତି।
ପୋଖରୀପୁଟସ୍ଥିତ ଇନ୍ଦ୍ରପ୍ରସ୍ଥ ଫେଜ୍-୨ରେ ଥିବା 'ଚିତ୍ରଶାଳା'ର ଏହି କୁନି ଚିତ୍ରଶିଳ୍ପୀମାନେ ପ୍ରକୃତିର ଶୋଭା ସୌନ୍ଦର୍ଯ୍ୟ ଭିତରେ ସମାଜ କଲ୍ୟାଣ ବାର୍ତ୍ତା ସହ ଚିତ୍ରମାନ ପ୍ରସ୍ତୁତି କରିଥିଲେ ।
ସୃଜନଶୀଳତାର ବିକାଶ ପାଇଁ 'ଚିତ୍ରଶାଳା' ପକ୍ଷରୁ ଏହିଭଳି ଆୟୋଜନ କରାଯାଇଥିବା ଚିତ୍ରଶାଳାର ପ୍ରତିଷ୍ଠାତା ଅନସୂୟା ସାହୁ ମଙ୍ଗଳବାର କହିଛନ୍ତି ।
ଏହି କାର୍ଯ୍ୟକ୍ରମରେ ସାମାଜିକ କର୍ମୀ ସୁଶାନ୍ତ ସାହୁ ଯୋଗଦେଇ ପ୍ରକୃତିକୁ ବୁଝିବାରେ ଏଭଳି ଅନେକ ପର୍ବପର୍ବାଣୀ ଓ ଉତ୍ସବ ଆମକୁ ଅବସର ଦେଇଥାଏ ବୋଲି ମତପ୍ରକାଶ ସହ କୁନି ଶିଳ୍ପୀମାନଙ୍କୁ ଉତ୍ସାହିତ କରିଥିଲେ ।
'ଚିତ୍ରଶାଳା'ର ଶିଳ୍ପୀମାନଙ୍କ ଦ୍ୱାରା ନୂଆବର୍ଷର ଶୁଭେଚ୍ଛା ଚିତ୍ରଗୁଡ଼ିକୁ ଶେଷରେ ପ୍ରଦର୍ଶିତ କରାଯାଇଥିଲା ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
